અમદાવાદ: લીંબડી નજીકના પાંદડી ગામે રહેતા પ્રેમી પંખીડાઓએ ઝેર ગટગટાવી સજોડે આત્મહત્યા કરી લેતાં આ ઘટનાએ ભારે ચકચાર જગાવી છે. આ અંગેની વિગત એવી છે કે લીંબડી નજીકના પાંદડી ગામે રહેતા સંજય વાલજીભાઇ અને તેજલ ઘનશ્યામભાઇ આ બંને યુવક-યુવતીઓ વચ્ચે છેલ્લા કેટલાક સમયથી પ્રેમસંબંધ હતો, પરંતુ બંનેના પરિવારને આ સંબંધ સ્વીકાર્ય નહોતો.. આથી બંને પ્રેમી પંખીડાં એક થઇ શકે તેમ ન હોવાથી બંને જણા ૧પ દિવસ અગાઉ ઘરેથી નીકળી ગયા હતા અને સીમમાં જઇ ઝેરી દવા પી લઇ આત્મહત્યા કરી લીધી હતી. પોલીસે બંને લાશને પીએમ માટે મોકલી આપી આગળની કાર્યવાહી હાથ ધરી છે.